LH:ส่องยอดขายฟื้นตัวในครึ่งหลังแนะนำซื้อราคาเป้าหมาย 11.6 บ.
LH คาดการณ์ว่ายอดขาย (presales) จะฟื้นตัวดีขึ้นในงวดครึ่งหลังปีนี้ สืบเนื่องจากจะมีการเปิดขายคอนโดใหม่ถึง 3 โครงการ แนะนำซื้อราคาเป้าหมาย 11.6 บ.

17 ส.ค. 2559

บล.ดีบีเอสฯ ระบุในบทวิเคราะห์วันนี้(17 ส.ค.59) ว่า บริษัทแลนด์แอนด์เฮ้าส์ จำกัด (มหาชน) หรือ LH กำไรสุทธิ ไตรมาส 2/59 เป็นไปตามคาด 2.6 พันล้านบาท เพิ่มถึง 54%เทียบช่วงเดียวกันของปีก่อนและ 32%เทียบไตรมาสก่อนหน้าหากไม่นับกำไรพิเศษจากการขายที่ดิน 682 ล้านบาท กำไรหลักเป็น 1.9 พันล้านบาท เพิ่มถึง 31%เทียบช่วงเดียวกันของปีก่อนและ -2%เทียบไตรมาสก่อนหน้า
คาดการณ์ว่ายอดขาย (presales) จะฟื้นตัวดีขึ้นในงวดครึ่งหลังปีนี้ สืบเนื่องจากจะมีการเปิดขายคอนโดใหม่ถึง 3 โครงการ
คงคำแนะนำ ซื้อ แต่ปรับราคาพื้นฐานใหม่ลงมาเป็น 11.60 บาท เป็นเพราะมีการถือหุ้นน้อยลงใน LHBANK จาก 33.98% เป็น 21.90% โดยมีดีลการขายหุ้น LHBANK ไปให้ CTBC Bank ซึ่งคาดว่าทั้ง LH และ QH จะจบดีลได้ประมาณไตรมาส 4/59 ทั้งนี้การประเมินมูลค่าหุ้นใช้วิธี Sum of Parts